
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
			
			,,În slujba oamenilor”

Nr. 5835/06.04.2021                                                                                                            
Raport
privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiției pentru obiectivul
"Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela"  

În vederea îndeplinirii obiectivelor Strategiei Europa 2020, România şi-a asumat ca ţintă incluziunea socială a grupurilor vulnerabile şi reducerea numărului de persoane expuse riscului de sărăcie sau excluziune socială cu 580.000, până în anul 2020. Principalul instrument strategic de realizare a acestui obiectiv îl reprezintă Strategia Naţională privind Incluziunea Socială şi Reducerea Sărăciei 2015-2020. Una dintre intervenţiile cheie pentru reducerea sărăciei şi promovarea incluziunii sociale o reprezintă dezvoltarea de servicii sociale, urmărindu-se consolidarea şi îmbunătăţirea acestora la nivel comunitar, prin finanţarea din POR 2014-2020 a investiţiilor în infrastructura necesară furnizării şi dezvoltării lor. 
Strategia de Dezvoltare Locală (SDL) a Asociației Grupului de Acțiune Locală (GAL) Freidorf în baza unor studii specifice precum și  pe baza nevoilor și a propunerilor venite din partea comunității și a actorilor locali a stabilit sectoarele de dezvoltare necesare pentru zona de sud a orașului - Freidorf. Printre acestea se număr și dezvoltarea de servicii publice sociale pentru persoanele aflate în risc de sărăcie și excluziune. 

De asemenea, Direcția de Asistență Socială a Municipiului Timișoara a realizat pe parcursul anului 2018-2019 o serie de cercetări în mai multe zone din municipiul Timișoara privind problemele cu care se confruntă peroanele în risc de sărăcie și excluziune socială precum și necesitatea dezvoltării anumitor tipuri de servicii sociale. Printre persoanele cele mai vulnerabile și care se confruntă cu o problematică specifică au fost identificate numeroase persoanele adulte cu dizabilități și persoane diagnosticate cu boli cronice cărora le este  îngreunată derularea  activităților zilnice.

În prezent este  lansat Apel de selecție pentru dezvoltarea infrastructurii medicale și sociale  de către Grupul de Acțiune Locală Freidorf  cu Ghidul specific POR/GAL/2020/9/7/OS 9.1. Obiectivul specific al intervenției este facilitarea accesului la servicii de sănătate și servicii sociale cu  suma maximă eligibilă de 740000 euro. 
 
Direcția de Asistență Socială a Municipiului Timișoara împreună cu Municipiul Timișoara – Direcția de Dezvoltare  intenționează realizarea, proiectului  ”Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela” şi solicitarea finanțării acestuia în cadrul POR 2014-2020, Axa prioritară 9, Sprijinirea regenerării economice și sociale a comunităților defavorizate din mediul urban,  Prioritatea de investiții 9.1, pentru proiectele aferente Strategiilor de Dezvoltare Locală, Apel de selecție Intervenția 6 – Dezvoltarea infrastructurii sociale și medicale –Grupul de Acțiune Locala Freidorf.  Construcția centrului se dorește a se realiza pe teritoriul delimitat prin Strategia de Dezvoltare Locală Freidorf, pe un teren cu o suprafață totală de 1124 mp amplasat pe str. Pavlov nr.19, zona Fratelia, atribuit în administrarea DAS Timișoara prin HCL 345 / 2020 pe o perioadă de 10 ani. 
Obiectivul general al proiectului îl vizează combaterea marginalizării sociale a persoanelor adulte care se confruntă cu  dizabilități și/sau cu boli cronice care le îngreunează activitățile zilnice aflate in risc de sărăcie și excluziune socială prin realizarea unei investiții în îmbunătățirea mediului fizic precum și investiții pentru dezvoltarea funcțiilor sociale – respectiv demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela. Centrul va avea capacitatea de aproximativ 40 locuri.
Realizarea obiectivului va contribui de asemenea la: creșterea sentimentului de apartenență la comunitate al persoanelor adulte cu dizabilități și/sau boli cronice în urma accesării de servicii sociale în cadrul centrului; asigurarea pe timpul zilei a unor activități de îngrijire, educație, recreere - socializare, abilitare-reabilitare, consiliere, dezvoltarea deprinderilor de viață independentă pentru persoane cu dizabilități/boli cronice. dezvoltarea de acțiuni de informare la nivelul comunității în ceea ce privește serviciile oferite și beneficiile acestora pentru persoanele adulte cu dizabilități/boli cronice  marginalizate și familiile acestora; 

Pentru  imobilul- teren/construcții situat la adresa Pavlov nr. 19  a fost emis Certificatul de urbanism nr. 246/2020 în scopul: Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela.  Amplasare și funcțiunea construcției va respecta prevederile Regulamentului Local de Urbanism.

Având in vedere prevederile Ghidului specific POR/GAL/2020/9/7/OS 9.1, Apel de selecție Intervenția 6  și  prevederile din ghidul general cadrul Programului Operațional Regional 2014-2020, Axa prioritară 9,  Prioritatea de investiții 9.1, pentru proiectele aferente Strategiilor de Dezvoltare Locală, pentru depunerea cererii de finanțare este necesară aprobarea documentației tehnico-economice și a indicatorilor tehnico-economici, inclusiv anexa privind descrierea sumară a investiției. 
Aprobarea documentației tehnico-economice, la rândul ei, este condiționată de aprobarea unui acord de parteneriat între UAT Timișoara și Direcția de Asistență Socială a Municipiului Timișoara  pentru depunerea şi implementarea proiectului "Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela" 

Documentația studiului de fezabilitate a fost contractată, de către DAS MT cu respectarea prevederilor  HG. nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice şi a Ghidului specific pentru POR 2014-2020, Axa prioritară 9, Sprijinirea regenerării economice și sociale a comunităților defavorizate din mediul urban,  Prioritatea de investiții 9.1, pentru proiectele aferente Strategiilor de Dezvoltare Locală,

Precizăm că emiterea proiectului de hotărâre  are la bază documentația elaborată în baza H.G. nr. 907/2016 (actualizată) de către  S.C. DEKAGON STUDIO S.R.L., Timișoara – proiect  la faza S.F. – nr. proiect 162/2021. Prin expertiza tehnica  nr.158/2021, elaborată de  expert tehnic  ing. Pirvulescu Dan Emilian (atestat MLPAT nr. 08405/08.06.2010), componentă a documentație SF, se constată faptul că construcția existentă în momentul de față  la adresa Pavlov nr.19 este în stadiu avansat de degradare, parțial ruină, iar o eventuală consolidare depășește costurile unei construcții noi. Construcția existentă nu este monument, nu este localizată în zonă de protecție și se propune demolarea integrală. 
Valoarea totala propusă în urma SF a obiectivului de investiții este de 3548735,69 lei (inclusiv TVA), din care construcții montaj (C+M) este de  1932768,39 lei (inclusiv TVA), în conformitate cu devizul general;

Comisia tehnico-economica constituită la nivelul DAS MT prin Dispoziția nr.199/08.03.2021, în urma analizării Studiului de fezabilitate. – nr. proiect 162/2021 al Dekagon Studio SRL  a emis Avizul favorabil nr. 1  din 05.04.2021,   cu condiția obținerii avizului de la Direcția de Sănătate Publică.  Documentația pentru avizare DSP, la data analizării Studiului de fezabilitate de către comisia tehnico-economica din cadrul DAS MT, fiind depusă către instituția abilitată cu emiterea acesteia.


În concluzie,  propunem următoarele: 
1. Aprobarea documentației tehnico-economice elaborate la faza de SF. pentru investiția "Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela";

2. Aprobarea indicatorilor tehnico-economici  pentru "Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela"    rezultați în urma elaborării studiului de fezabilitate, conform Anexei 1 la prezentul raport de specialitate;

3. Aprobarea descrierii sumare a investiției propusă a fi realizată prin proiect  "Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela" , conform Anexei 2 la prezentul raport de specialitate.


Director General		      Director general adjunct                     Șef Serviciu Strategii Programe
jr. dr.Rodica Surducan	       Gheorghe  Florin Voichescu		         Codruța Darida

